Diari Oficial de la Generalitat Valenciana


Sumari del DOGV 1070, del 23-05-1989 (1989/813929)

ORDRE de 28 d'abril de 1989, de la Conselleria d'Agricultura i Pesca, per la qual es regula la concessió de subvencions per la millora de la planta ornamental i de la flor tallada.
------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/04/28/(1)/dof/vci/html**

### Dades del document

Número de DOGV
:   1070

Data del DOGV
:   23-05-1989

Secció del DOGV
:   DISPOSICIONS GENERALS

Número del document
:   1989/813929


Data del document
:   28-04-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 28 d'abril de 1988, de la Conselleria d'Agricultura i Pesca, per la qual es regula la concessió de subvencions per a la millora de la planta ornamental i de la flor tallada.  
Per a fomentar la producció de plantes ornamentals i de flor tallada i millorar-ne la qualitat dels productes, resulta convenient d'ajudar aquest sector de la producció agrícola, d'indubtable importància a la Comunitat Valenciana.  
L'Instituto Nacional de Semillas y Plantas de Vivero del Ministerio de Agricultura, Pesca y Alimentación, ha subvencionat durant les darreres campanyes activitats tendents a la modernització del sector ornamental. Com a complement a aquestes subvencions la Conselleria d?agricultura i Pesca estableix les ajudes que s'indiquen en aquesta ordre.  
En atenció d'aquests motius, a proposta de a Direcció General de Producció i Indústries Agràries i fent ús de les facultats que tinc atribuïdes,  
ORDENE:  
Article primer  
Les subvencions regulades per aquesta Ordre s'aplicaran al foment de la producció i la qualitat de plantes ornamentals i flor tallada. Es finançaran amb càrrec al Progama 714.20 «Ordenació i millora de la producció agrària» del Pressupost de la Generalitat Valenciana, d'acord amb les disponibilitats pressupostàries de cada exercici econòmic.  
Article segon  
Podran sol·licitar les subvencions previstes per la present Ordre:  
a) Els productors de plantes ornamentals inscrits al Registre Provisional de Productors de Plantes de Viver.  
b) Els productors de flor tallada inscrits al Registre de Productors de Flor Tallada de la Comunitat Valenciana.  
c) Les agrupacions de productors compresos en els dos apartats anteriors, amb independència de la forma jurídica.  
Article tercer  
Les subvencions podran arribar al 35% dels pressuposts presentats pels possibles beneficiaris, amb un límit màxim de 3.000.000 de pessetes per peticionari.  
Article quart  
Les sol·licituds d'ajudes, dirigides a l'Il·lm. Sr. Director General de Producció i Indústries Agràries, es podran presentar als Serveis Territorials de la Conselleria d?agricultura i Pesca de la província corresponent o al Servei de Llavors i Plantes de Viver de la Conselleria. Hauran d'adjuntar, per duplicat, els documents següents:  
a) Document que acredite la personalitat jurídica del sol·licitant.  
b) Memòria o, si s'escau, projecte de l'activitat que es pretén de dur a terme i per a la qual se sol·licita la subvenció. S'hi especificaran els objectius que es desitgen d'aconseguir.  
c) Pla cronològic de les activitats i inversions que realitzaran.  
e) Declaració formal d'altres ajudes que per a la mateixa finalitat s'hagen sol·licitat i/o obtingut, amb expressió, si s'escau, dels compromissos assumits pel peticionari.  
f) Justificant del compliment de les obligacions fiscals i amb la Seguretat Social.  
Article cinquè  
El termini per a la presentació de sol·licituds conclourà l'1 d'octubre de cada any. Les sol·licituds que es rebran abans del 30 de juny de cada any, s'estudiaran i resoldran en la primera quinzena del mes de juliol.  
Article sisé  
Per a la resolució de les sol·licituds es tindran en compte, a més dels criteris que puga establir la Direcció General de Producció i Indústries Agràries, el que tot seguit s'assenyala:  
a) Les inversions destinades a millorar la producció i la qualitat de la flor tallada tindran prioritat sobre aquelles de la resta del sector destinades a finalitats anàlogues.  
b) En les inversions destinades a planta ornamental, la renovació d'instal·lacions tindrà preferència sobre les instal·lacions noves.  
c) Les inversions que hagen de realitzar agrupacions de productors, tindran preferència sobre les individuals amb finalitats similars.  
DISPOSICIONS FINALS  
Primera  
S'autoritza la Direcció General de Producció i Indústries Agràries a desenvolupar aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 28 d'abril de 1989.  
El Conseller d?agricultura i Pesca,   
LLUIS FONT DE MORA MONTESINOS


Còpia Permalink ELI